CELEX: 62018TN0139
Language: ro
Date: 2018-02-21 00:00:00
Title: Cauza T-139/18: Acțiune introdusă la 21 februarie 2018 – Avio/Comisia

23.4.2018   
            
            
               RO
            
            
               Jurnalul Oficial al Uniunii Europene
            
            
               C 142/68
            
         Acțiune introdusă la 21 februarie 2018 – Avio/Comisia
   (Cauza T-139/18)
   (2018/C 142/87)
   Limba de procedură: italiana
   
      Părțile
   
   
      Reclamantă: Avio SpA (Roma, Italia) (reprezentanți: G. Roberti, G. Bellitti și I. Perego, avocați)
   
      Pârâtă: Comisia Europeană
   
      Concluziile
   
   Reclamanta solicită Tribunalului:
   
               —
            
            
               pe fond, anularea Deciziei C(2016) 4621 final a Comisiei din 20 iulie 2016 privind autorizarea, în sensul articolului 8 alineatul (2) din Regulamentul (CE) nr. 139/2004 al Consiliului din 20 ianuarie 2004 privind controlul concentrărilor economice între întreprinderi, a concentrării „ASL/Arianespace”, cazul COMP/M.7724;
            
         
               —
            
            
               în subsidiar, obligarea Comisiei, în temeiul articolelor 88 și 89 și al articolului 91 litera (b) din Regulamentul de procedură la depunerea documentelor menționate în secțiunea III din prezenta acțiune;
            
         
               —
            
            
               obligarea Comisiei la plata cheltuielilor de judecată.
            
         
      Motivele și principalele argumente
   
   Prezenta acțiune este îndreptată împotriva Deciziei C(2016) 4621 final a Comisiei din 20 iulie 2016 privind autorizarea, în sensul articolului 8 alineatul (2) din Regulamentul (CE) nr. 139/2004 al Consiliului din 20 ianuarie 2004 privind controlul concentrărilor economice între întreprinderi, a concentrării „ASL/Arianespace”, cazul COMP/M.7724, publicată în versiunea sa neconfidențială la data de 11 decembrie 2017.
   În susținerea acțiunii, reclamanta invocă două motive.
   
               1.
            
            
               Comisia a săvârșit o eroare vădită de apreciere, lipsa instrumentării și lipsa motivării, prin faptul că nu a analizat corect riscul de executare silită pe piața lansatoarelor exploatate de Arianespace, în special în ceea ce privește capacitatea, stimulentele și efectele anticoncurențiale;
            
         
               2.
            
            
               Comisia a săvârșit o eroare vădită de apreciere prin faptul că nu a solicitat angajamente în ceea ce privește piața lansatoarelor exploatate de Arianespace, în special în ceea ce privește riscurile concurențiale legate de conflictul de interese la Arianespace și riscul unui schimb de informații sensibile între Arianespace și ASL.